**Mikko Koivisto** (s. 18. huhtikuuta 1987 Vantaa) on suomalainen koripalloilija. Hän on 194 senttimetriä pitkä ja Pussihukkien kasvatti. Hänen vahvuutensa on kolmen pisteen korien heittäminen.

Ura
---

Koivisto pelasi I-divisioonaa Rekolan Urheilijoiden riveissä kauden 2003–2004. Kauden jälkeen hän sai kutsun NBA:n ja FIBA Europen yhteiselle Basketball Without Borders–leirille. Leirillä oli yhteensä 50 pelaajaa, iältään 16–19-vuotiaita, jotka pääsivät harjoittelemaan NBA-valmentajien johdolla.

Koivisto siirtyi vuonna 2004 Holy Crossin lukiojoukkueeseen, jossa hän voitti osavaltion mestaruuden vuonna 2005. Finaalissa hän teki seitsemäntoista pistettä ollen joukkueensa paras korintekijä. Holy Crossin joukkueessa hän pelasi kaksi kautta kunnes siirtyi pelaamaan NCAA:han.

Ensimmäisen NCAA-kautensa aikana Koivisto pelasi kolmekymmentä ottelua ja aloitti ottelun kentältä kahdeksan kertaa. Hän oli joukkueensa kolmanneksi paras pisteissä 8,1 pisteen keskiarvolla ja paras kolmen pisteen heitoissa. Kaudella 2007-2008 Koivisto pelasi 30 peliä ja aloitti 29 peliä kentältä. Yhden ottelun Koivisto aloitti vaihdosta, koska oli nyrjäyttänyt nilkkansa. Kauden aikana hän heitti kolmen pisteen heitot 45,5 prosentin keskiarvolla, jolla hän oli eteläisen konferenssin toiseksi tarkin heittäjä. Kausi 2008–2009 oli tilastojen valossa Koiviston paras kausi, sillä hän teki 12,4 pistettä ottelua kohden. Seuraavana kautena Koiviston keskiarvot putosivat, koska hän kärsi useista loukkaantumisista.

Syyskuussa 2010 Koivisto siirtyi Torpan Poikiin. Hän edusti seuraa kauden ajan ja teki Korisliigassa 11,9 pistettä ottelua kohden. Toukokuussa 2011 Koivisto siirtyi Nilan Bisonsiin. Hän edusti seuraa helmikuuhun 2014 asti, jolloin hän purki pelaajasopimuksensa ja siirtyi turkkilaiseen Royal Halı Gaziantepiin. Koivisto vietti loppukauden Gaziantepissa ja siirtyi kaudeksi 2014–2015 Skyliners Frankfurtin joukkueeseen.

Elokuussa 2015 Koivisto ostettiin yhden vuoden sopimuksella takaisin Loimaa Bisonsiin. Bisonsin talousvaikeuksien vuoksi Koivisto siirtyi kuitenkin helmikuussa 2016 Kauhajoen Karhuun.

Syyskuussa 2016 Koivisto siirtyi yksivuotisella sopimuksella Salon Vilppaaseen.

Hän voitti Vilppaassa pelatessaan SM-kultaa kaudella 2020-2021 sekä hopeaa kausilla 2016-2017 ja 2017-2018.

### Maajoukkue

Koivisto teki debyyttinsä maajoukkueessa heinäkuussa 2008. Hän teki Liettuan maajoukkuetta vastaan 17 pistettä, joka on viidenneksi paras maajoukkueavaus Suomen miesten maajoukkueessa historian aikana.

Pelityyli ja ominaisuudet
-------------------------

Koiviston tunnetuin vahvuus pelaajana on kolmen pisteen korien heittäminen. Tarkat kaukoheitot ovat kaventaneet Koiviston käyttömahdollisuuksia hyökkäyksessä, jossa hänen roolinsa on yleensä olla vain heittäjä, minkä johdosta häntä on myös keskimääräistä helpompi puolustaa. Koiviston pallonkäsittelytaitoa ja jalkojenkäyttöä on myös kritisoitu takamiehelle vaatimattomiksi.

Lähteet
-------

1. ↑  Mikko Koivisto *Basket.fi*. Suomen Koripalloliitto.  Arkistoitu 21.8.2014. Viitattu 2.9.2014.
2. 1 2  Mikko Koivisto joukkueineen voitti osavaltion mestaruuden  10.3.2005. Suomen Koripalloliitto. Viitattu 20.5.2009.
3. 1 2  Mikko Koivisto # 4 Greensboro Spartans. Viitattu 20.5.2009. (englanniksi)[vanhentunut linkki]
4. 1 2  Maajoukkuemies Mikko Koivisto siirtyy ToPo-paitaan  4.9.2010. Suomen Koripalloliitto. Viitattu 4.9.2010.
5. ↑  Maajoukkuetakamies Mikko Koivisto liiganousija LoKoKoon  4.9.2010. Suomen Koripalloliitto. Viitattu 9.5.2011.
6. ↑  Susijengin takamies siirtyy Turkin pääsarjaan  18.2.2014. yle.fi. Viitattu 18.2.2014.
7. ↑  Frankfurt holt finnischen WM-Spieler Koivisto  3.9.2014. T-Online. Viitattu 4.9.2014. (saksaksi)[vanhentunut linkki]
8. ↑
9. ↑
10. ↑
11. ↑  Susijengin takamies siirtyy Salon Vilppaaseen
12. ↑
13. ↑  Mikko Koiviston maaotteluavaus historiallinen  29.7.2008. Suomen Koripalloliitto. Viitattu 20.5.2009.
14. ↑
15. ↑  Mannonen, Harri: Menestyksen peruspilarit horjuvat.  *Urheilusanomat*, 3.9.2015, s. 21.

Aiheesta muualla
----------------

* Korisliigan pelaajaprofiili (Arkistoitu – Internet Archive)

Suomen joukkue – Koripallon EM-kilpailut 2011
4 Koivisto |
5 Nikkilä |
6 Muurinen |
7 Huff |
8 Lee |
9 Mäkäläinen |
10 Kotti |
11 Koponen |
12 Salin |
13 Möttölä |
14 Virtanen |
15 Rannikko |
Valmentaja Dettmann

Suomen joukkue – Koripallon EM-kilpailut 2013
4 Koivisto |
5 Nikkilä |
6 Muurinen |
7 Huff |
8 Lee |
9 Salin |
10 Kotti |
11 Koponen |
12 Haanpää |
13 Möttölä |
14 Ahonen |
15 Rannikko |
Valmentaja Dettmann

Suomen joukkue – Koripallon MM-kilpailut 2014
4 Koivisto |
5 Murphy |
6 Muurinen |
7 Huff |
8 Lee |
9 Salin |
10 Kotti |
11 Koponen |
12 Nuutinen |
13 Möttölä |
14 Lehto |
15 Rannikko |
Valmentaja Dettmann

Suomen joukkue – Koripallon EM-kilpailut 2015
4 Koivisto |
7 Huff |
8 Lee |
9 Salin |
10 Kotti |
11 Koponen |
12 Nuutinen |
21 Kaunisto |
24 Cavén |
30 Ahonen |
31 Wilson |
33 Murphy |
Valmentaja Dettmann

Suomen joukkue – Koripallon EM-kilpailut 2017
4 Koivisto |
7 Huff |
8 Lee |
9 Salin |
10 Kotti |
11 Koponen |
12 Nuutinen |
15 Rannikko |
22 Lindbom |
23 Markkanen |
31 Wilson |
33 Murphy |
Valmentaja Dettmann